# Consultant național pentru cercetare operațională privind echitatea de gen și riscurile psihosociale în sistemul penitenciar din Republica Moldova

## Descriere generală a proiectului

Proiectul „Femei de pe ambele părți ale gratiilor: între echitate și reziliență” este implementat în de Asociația Obștească „Act for Involvement” în parteneriat cu AO „Pas cu Pas, regiunea Sud” și Administrația Națională a Penitenciarelor, cu suportul Institute for War and Peace Reporting. Proiectul își propune să exploreze percepțiile, experiențele și nevoile femeilor aflate în detenție și ale celor angajate în sistemul penitenciar, în vederea identificării inegalităților de gen și a riscurilor psihosociale asociate.

Studiul operațional mixt (cantitativ și calitativ) va fi desfășurat la nivel național, acoperind toate cele 17 instituții penitenciare din Republica Moldova. Rezultatele cercetării vor contribui la elaborarea unui plan de acțiuni pentru promovarea echității de gen, îmbunătățirea condițiilor de muncă și a stării de sănătate mintală în mediul penitenciar, precum și la dezvoltarea de politici instituționale bazate pe dovezi.

## Scopul consultanței

Scopul consultanței este de a contribui la desfășurarea studiului operațional privind echitatea de gen și riscurile psihosociale în sistemul penitenciar din Republica Moldova, prin furnizarea de expertiză tehnică în etapele-cheie ale cercetării. Consultantul va fi responsabil de analiza documentară, dezvoltarea protocolului de studiu, elaborarea instrumentelor de colectare a datelor, validarea și triangularea informațiilor obținute, analiza statistică și redactarea raportului final, în conformitate cu metodologia aprobată și obiectivele proiectului. Activitatea se va desfășura în conformitate cu standardele etice de cercetare și cu procedurile aprobate de Comitetul Național de Evaluare Etică.

## Responsabilități și activități specifice

Consultantul va fi responsabil pentru furnizarea de expertiză tehnică în următoarele activități ale studiului:

* Analiza documentară. Realizarea unei evaluări sistematice a cadrului normativ, politicilor instituționale și studiilor relevante privind echitatea de gen și sănătatea mintală în sistemul penitenciar.
* Elaborarea structurii metodologice a studiului operațional, inclusiv definirea obiectivelor, designului de cercetare, criteriilor de includere/excludere și procedurilor etice.
* Dezvoltarea instrumentelor de colectare a datelor pentru cercetarea cantitativă (chestionare pentru mai multe categorii de respondenți) și calitativă (ghiduri pentru desfășurarea de focus-grupuri și interviuri semi-structurate).
* Validarea și triangularea datelor - verificarea calității datelor colectate, integrarea informațiilor din surse multiple (cantitative și calitative) și formularea concluziilor preliminare.
* Analiza statistică a datelor prin aplicarea metodelor statistice descriptive și inferențiale pentru interpretarea datelor cantitative, utilizând software specializat (ex. SPSS), în conformitate cu metodologia studiului.
* Scrierea raportului de studiu, incluzând analiza rezultatelor, concluziile și recomandările pentru politici și intervenții instituționale.

## Rezultate așteptate / Livrabile

Consultantul va livra următoarele produse, în conformitate cu calendarul activităților proiectului

Livrabile până la data de 01.11.2025

* Raport de analiză documentară, care sintetizează cadrul normativ, politicile instituționale și literatura de specialitate relevantă pentru tematica studiului
* Protocolul de studiu elaborat, incluzând designul metodologic, obiectivele, criteriile de includere/excludere, procedurile etice și planul de colectare a datelor
* Set complet de instrumente de colectare a datelor, validat și adaptat contextului penitenciar

Livrabile până la data de 01.03.2026

* Analiza statistică a datelor cantitative, realizată cu ajutorul unui software specializat (ex. SPSS), incluzând tabele, grafice și interpretări relevante
* Raportul final al studiului, redactat în format structurat, cuprinzând metodologia, rezultatele, analiza integrată, concluziile și recomandările pentru politici și intervenții

## Calificări și experiență necesară

Consultantul va fi selectat în baza următoarelor criterii:

* Studii și formare profesională: studii universitare în domeniul sănătății publice, sociologie, psihologie, statistici sociale sau alte domenii relevante pentru cercetarea socială și analiza datelor.
* Experiență profesională: minimum 10 ani de experiență în cercetare aplicată, evaluări sociale sau studii operaționale.
* Experiență demonstrată în elaborarea și aplicarea instrumentelor de colectare a datelor (chestionare, ghiduri de interviu, focus-grupuri).
* Cunoștințe solide în analiza statistică, inclusiv utilizarea programelor specializate (ex. SPSS, EpiData).
* Experiență în redactarea rapoartelor de cercetare și formularea de recomandări bazate pe dovezi.

**Competențe specifice**

* Abilități excelente de analiză, sinteză și redactare
* Capacitate de lucru autonom și în echipă interdisciplinară
* Cunoașterea limbii române (obligatoriu) și limbii ruse; cunoașterea limbii engleze constituie un avantaj.
* Familiaritate cu tematici privind echitatea de gen, sănătatea mintală și mediul instituțional (preferabil penitenciar).

## Selecția consultantului va fi realizată în baza unei proceduri competitive deschise, conform Regulamentului Băncii Mondiale privind achizițiile pentru debitorii de finanțare a proiectelor de investiții (ediția iulie 2016, actualizată 2022), pe criterii de competență și experiență profesională după cum urmează:

* Experiența generală (30 puncte):
* Corespunderea pentru sarcină (60 puncte):
* Limba și experiența relevată (10 puncte):

## Durata consultanței și condiții de plată

Consultanța se va desfășura în perioada octombrie 2025 – martie 2026, în conformitate cu calendarul activităților din cadrul proiectului.

Serviciile vor fi prestate în regim de consultanță, cu livrarea etapizată a produselor menționate în secțiunea „Rezultate așteptate / Livrabile”. Toate livrabilele vor fi transmise în format electronic (Word/PDF) și aprobate formal de coordonatorul proiectului. Plata se va efectua în conformitate cu prezentarea livrabilelor și aprobarea acestora de către coordonatorul proiectului (în tranșe). Plata se va efectua în lire sterline (GBP), prin transfer bancar, conform tranșelor și livrabilelor aprobate. Consultantul va colabora cu echipa de cercetare și va agrea activitățile cu coordonatorul principal al studiului.

## Modalitate de colaborare și supervizare

Consultantul va colabora direct cu coordonatorul proiectului și cu echipa de cercetare din cadrul Asociației Obștești „Act for Involvement”. Activitățile vor fi agreate în prealabil și vor fi desfășurate în conformitate cu planul de lucru aprobat.

Pe parcursul consultanței, consultantul va participa la ședințe de coordonare, va furniza actualizări periodice privind progresul activităților și va integra feedback-ul primit din partea echipei de implementare. Supervizarea tehnică va fi asigurată de coordonatorul studiului, iar validarea livrabilelor se va face în baza criteriilor de calitate stabilite în cadrul proiectului. Drepturile asupra produselor rezultate (rapoarte, instrumente, baze de date) vor aparține AO AFI și finanțatorului, conform acordului de grant